Á starfsári stjórnar voru haldnir fimm stjórnarfundir auk samskipta í gegnum tölvupóst og síma . Á síðasta ársfundi var ákveðið að hækka ársgjaldið úr 12.000 kr. í 15.000 kr. og virðist sú ákvörðun ekki hafa haft áhrif á fjölda aðildarfyrirtækja . Það er ljóst að það er mikill vilji hjá ferðaþjónustaðilum í Kópavogi til þess að halda áfram með þetta verkefni . Auk þess sem nefnt hefur verið hafa verið haldnir fyrirtækjafundir og ýmsar kynningar á aðildarfyrirtækjum , m.a. í bæjarblöðunum í Kópavogi og á samfélagsmiðlum , auk ýmissar annarrar þjónustu og aðstoðar sem Markaðstofan hefur veitt aðildarfyrirtækjum og Kópavogsbæ .